རྒྱ་གར་གྱི་རྒྱལ་ས་ལྡི་ལི་གསར་པ་ནི་འཛམ་གླིང་གི་མཁའ་རླུང་བཙོག་པ་སྡུག་ཤོས་ཨང་༦་ཡིན་པ་དང་།དགུན་ཁར་ལྡི་ལི་གསར་པའི་མཁའ་རླུང་འབག་བཙོག་ཆེ་བའི་དུས་སུ་སློབ་གྲྭ་ཁག་ཀྱང་སྒོ་བརྒྱབ་ནས་འཚོགས་ཐུབ་ཀྱི་མེད་པས་འཛམ་གླིང་འཕྲོད་བསྟེན་སྒྲིག་འཛུགས་ཀྱིས་རྒྱ་གར་གཞུང་ལ་ཁྱིམ་མཚེས་རྒྱལ་ཁབ་རྒྱ་ནག་ལ་མིག་དཔེ་བལྟས་ནས་མཁའ་རླུང་འབག་བཙོག་ལ་འཐབ་རྒོལ་བྱ་དགོས་ཞེས་ནན་སྐུལ་བྱས་འདུགའཛམ་གླིང་ཁྱོན་ཡོངས་སུ་ལོ་ལྟར་མི་གྲངས་ས་ཡ་༧་མཁའ་རླུང་འབག་བཙོག་གི་རྐྱེན་གྱིས་གློ་སྐྲན་དང་སྙིང་གི་ན་ཚ་ཕོག་ནས་འདས་གྲོངས་སུ་འགྱུར་གྱི་ཡོད་པ་དང་།མི་གྲངས་དེ་དག་གི་མང་ཆེ་བ་ཨེ་ཤི་ཡ་དང་ཨ་ཧྥི་རི་ཀའི་དབུལ་ཕོངས་རྒྱལ་ཁབ་ཁག་ཏུ་ཡོད།དབྱིན་ཇིའི་གསོ་རིག་དཔྱད་ཞིབ་དུས་དེབ་ཏུ་རྒྱ་གར་མི་དམངས་ལ་ན་ཚ་འབྱུང་གི་ཡོད་པའི་བརྒྱ་ཆ་༡༠་ཐམ་པ་མཁའ་རླུང་འབག་བཙོག་ཁོ་ནར་ཐུག་འདུགརྒྱ་གར་གྱི་མཁའ་རླུང་འབག་བཙོག་གི་འབྱུང་རྩ་གཙོ་བོ་ནི་རྡོ་སོལ་དང་བཟོ་གྲྭརླངས་འཁོར་གྱི་དུ་བ་ནག་པོ་དང་གད་སྙིགས་མེར་སྲེག་བཏང་བ་བཅས་ལས་འབྱུང་གི་ཡོད་པ་རེད་ཟེར།།